
8 Ιουνίου 2018 


ΤΕΥΧΟΣ ΔΕΥΤΕΡΟ 


Αρ 


. Φύλλου 2102 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Τροποποίηση της αριθμ. 3021/19/53/14-10-2005 
κοινής υπουργικής απόφασης «Τύπος, δικαιο- 
λογητικά, αρμόδιες υπηρεσίες και διαδικασία 
έκδοσης δελτίων ταυτότητας Ελλήνων πολιτών» 
(Β' 1440). 

2 Ίδρυση Κέντρου Επιμόρφωσης και Δια Βίου Μά¬ 
θησης στο Γεωπονικό Πανεπιστήμιο Αθηνών. 

3 Έκδοση στοιχείων λιανικής πώλησης για τις πω- 
λήσεις οίνου ή αποσταγμάτων (τσίπουρου, τσι- 
κουδιάς) σε χύμα μορφή. 


ΑΠΟΦΑΣΕΙΣ 

Αριθμ. 3021/19/53-λα (1) 

Τροποποίηση της αριθμ. 3021/19/53/14-10-2005 
κοινής υπουργικής απόφασης "Τύπος, δικαιολο- 
γητικά, αρμόδιες υπηρεσίες και διαδικασία έκ¬ 
δοσης δελτίων ταυτότητας Ελλήνων πολιτών" 
(Β' 1440). 

Ο ΑΝΑΠΛΗΡΩΤΗΣ 
ΥΠΟΥΡΓΟΣ ΕΣΩΤΕΡΙΚΩΝ 

Έχοντας υπόψη: 

1. Τις διατάξεις του άρθρου 4 παρ. 1 τουν.δ. 127/1969 
«Περί αποδεικτικής ισχύος των αστυνομικών ταυτοτή¬ 
των» (Α' 29), όπως αντικαταστάθηκε με το άρθρο 55 
παρ. 2 του ν.3585/2007 (Α' 148). 

2. Τις διατάξεις των άρθρων 3 του ν. 1599/1986 «Σχέ¬ 
σεις Κράτους - Πολίτη, καθιέρωση νέου τύπου δελτίου 
ταυτότητας και άλλες διατάξεις» (Α' 75), όπως τροπο¬ 
ποιήθηκαν με τις διατάξεις της παρ. 1 του αρθ. 39 του 
ν.1832/1989 (Α' 54), των αρθ. 2 και 4 του ν. 1988/1991 
(Α' 189) και του αρθ. 158 του ν. 4483/2017 (Α' 107). 

3. Τις διατάξειςτου άρθρου 90 του κώδικα νομοθεσίας 
για την Κυβέρνηση και τα Κυβερνητικά όργανα, όπως 
κωδικοποιήθηκε με το άρθρο πρώτο του π.δ. 63/2005 
(Α' 98). 


4. Τις διατάξειςτου π.δ. 123/2016 «Ανασύσταση και 
μετονομασία του Υπουργείου Διοικητικής Μεταρρύθ¬ 
μισης και Ηλεκτρονικής Διακυβέρνησης, ανασύστα¬ 
ση του Υπουργείου Τουρισμού, σύσταση Υπουργείου 
Μεταναστευτικής Πολιτικής και Υπουργείου Ψηφιακής 
Πολιτικής, Τηλεπικοινωνιών και Ενημέρωσης, μετονο¬ 
μασία Υπουργείων Εσωτερικών και Διοικητικής Ανασυ¬ 
γκρότησης, Οικονομίας, Ανάπτυξης και Τουρισμού και 
Υποδομών, Μεταφορών και Δικτύων» (Α' 208). 

5. Τις διατάξεις της αριθμ. Υ186 από 10-11 -2016 από¬ 
φασης του Πρωθυπουργού «Ανάθεση αρμοδιοτήτων 
στον Αναπληρωτή Υπουργό Εσωτερικών Νικόλαο Τό- 
σκα» (Β' 3671). 

6. Το γεγονός ότι από τις διατάξεις της παρούσας από¬ 
φασης, δεν προκαλείται δαπάνη σε βάρος του Κρατικού 
προϋπολογισμού, αποφασίζουμε: 

Άρθρο 1 

Η περίπτωση γ', της παραγράφου 1, του άρθρου 2 της 
αριθμ. 3021/19/53 από 14-10-2005 κοινής υπουργικής 
απόφασης (Β' 1440), όπως αντικαταστάθηκε μετο άρθρο 
1, παρ. 2 της αριθμ. 3021 /19/53-ζ'/29-07-2011 υπουργι¬ 
κής απόφασης (Β' 1764), αντικαθίσταται ως εξής: 

«γ. Δύο (2) ασπρόμαυρες φωτογραφίες πρόσφατης έκ¬ 
δοσης, διαυγείς, επί λευκού και πορώδους χάρτου, τύπου 
ματ, διαστάσεων 0,036 χ 0,036 του μέτρου και πάχους 
έως 0,0001 του μέτρου, οι οποίες να απεικονίζουν τη 
μορφή του αιτούντος κατά μέτωπο μέχρι του στήθους 
και χωρίς να φέρει κάλυμμα κεφαλής. Για θρησκευτικούς 
λόγους δύναται το άτομο να φέρει κάλυμμα κεφαλής 
(π.χ. καλυμμαύχι, μαντήλα), πλην όμως τα χαρακτηρι¬ 
στικά του προσώπου από το σαγόνι έως το μέτωπο και 
από τη μία ένωση του αυτιού με το πρόσωπο έως την 
άλλη, πρέπει να είναι οπωσδήποτε εμφανή. Επίσης, για 
λόγους υγείας, επιτρέπεται το άτομο να έχει καλυμμένα 
τα χαρακτηριστικά του, εφόσον αυτό πιστοποιείται από 
ιατρικά πιστοποιητικά. Οι φέροντες γυαλιά λόγω παθή- 
σεως (π.χ. μυωπία), κατά τη φωτογράφιση δύνανται να 
φέρουν αυτά, ενώ δεν επιτρέπεται να φέρουν γυαλιά 
ηλίου». 

Άρθρο 2 

Έναρξη ισχύος 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Τεύχος Β'2102/08.06.2018 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Μάίου 2018 

Ο Αναπληρωτής Υπουργός 

ΝΙΚΟΛΑΟΣΤΟΣΚΑΣ 


Αριθμ. 85595/Ζ1 (2) 

Ίδρυση Κέντρου Επιμόρφωσης και Δια Βίου Μά¬ 
θησης στο Γεωπονικό Πανεπιστήμιο Αθηνών. 

Ο ΥΠΟΥΡΓΟΣ 

ΠΑΙΔΕΙΑΣ, ΕΡΕΥΝΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

Ι.Τις διατάξεις: 

α. του άρθρου 48 του ν. 4485/2017 (ΑΊ14) 

β. του άρθρου 90 του κώδικα νομοθεσίας για την Κυ¬ 
βέρνηση και τα Κυβερνητικά όργανα, που κυρώθηκε με 
το άρθρο πρώτο του π.δ. 63/2005(Α'98) και γ. των π.δ. 
125/2016 (Α' 210) και π.δ. 18/2018 (Α' 31) 

2. Το επισυναπτόμενο στο αριθμ. 2525/22-03-2018 
έγγραφο του Γεωπονικού Πανεπιστημίου Αθηνών, από¬ 
σπασμα Πρακτικού της Συγκλήτου του Πανεπιστημίου 
(με αριθμό Συνεδρίασης 530(Ι)/21 -03-2018), με το οποίο 
υποβάλλεται πρόταση περί ίδρυσης στο Γεωπονικό Πα¬ 
νεπιστήμιο Αθηνών, Κέντρου Επιμόρφωσης και Δια Βίου 
Μάθησης. 

3. Τη με αριθμ. Φ.1/Γ/37ΝΠ/65757/Β1 /25-04-2018 ει¬ 
σήγηση, του άρθρου 24 του ν.4270/2014 (ΑΊ43), όπως 
αντικαταστάθηκε και ισχύει, με θέμα «Ίδρυση Κέντρου 
Επιμόρφωσης και Δια Βίου Μάθησης στο Γεωπονικό Πα¬ 
νεπιστήμιο Αθηνών» της Γενικής Δ/νσης Οικονομικών 
Υπηρεσιών, σύμφωνα με την οποία από την έκδοση της 
παρούσας υπουργικής απόφασης δεν προκαλείται δαπά¬ 
νη που να επιβαρύνει τον προϋπολογισμό του εν λόγω 
ιδρύματος ή τονΤακτικό Προϋπολογισμό του ΥΠ.Π.Ε.Θ., 
αποφασίζουμε: 

Άρθρο 1 
Ίδρυση 

Ιδρύεται στο Γεωπονικό Πανεπιστήμιο Αθηνών, Κέ¬ 
ντρο Επιμόρφωσης και Δια Βίου Μάθησης (Κ.Ε.ΔΙ.ΒΙ.Μ.), 
σύμφωνα με τις διατάξεις της απόφασης αυτής και τις 
διατάξεις του ν. 4485/2017 (ΑΊ 14). Το Κ.Ε.ΔΙ.ΒΙ.Μ. απο¬ 
τελεί μονάδα του Γεωπονικού Πανεπιστημίου Αθηνών 
που εξασφαλίζει το συντονισμό και τη διεπιστημονική 
συνεργασία στην ανάπτυξη προγραμμάτων επιμόρφω¬ 
σης, συνεχιζόμενης εκπαίδευσης, κατάρτισης και εν γένει 
δια βίου μάθησης. 

Άρθρο 2 

Πλαίσιο στρατηγικής και δραστηριοτήτων για τη 
διοργάνωση εκπαιδευτικών και επιμορφωτικών 
προγραμμάτων 

Η ίδρυση του Κ.Ε.ΔΙ.ΒΙ.Μ. εντάσσεται στο ευρύτερο 
πλαίσιο στρατηγικής του ιδρύματος, για την παροχή 


ανώτατης παιδείας διακεκριμένης ποιότητας, την προ¬ 
αγωγή των επιστημών και της τεχνολογίας μέσω της 
αδιάσπαστης ενότητας των σπουδών και της έρευνας, 
και την τελεσφόρα ανταπόκριση του στις παραγωγικές 
και αναπτυξιακές ανάγκες της ελληνικής οικονομίας και 
κοινωνίας. 

Το Γεωπονικό Πανεπιστήμιο Αθηνών, με την ίδρυση 
του ΚΕ.ΔΙ.ΒΙ.Μ, σύμφωνα με τα προβλεπόμενα στο άρ¬ 
θρο 48 του ν. 4485/2017, έχει ως σκοπό τη διασφάλιση 
του συντονισμού και της διεπιστημονικής συνεργασίας 
στην ανάπτυξη και υλοποίηση εκπαιδευτικών προγραμ¬ 
μάτων, προγραμμάτων επιμόρφωσης και συνεχιζόμενης 
κατάρτισης και γενικότερα όλων των προγραμμάτων 
σπουδών δια βίου μάθησης, δια ζώσης ή εξ αποστά- 
σεως, που οδηγούν στην απονομή αντίστοιχων πιστο¬ 
ποιητικών μη τυπικής εκπαίδευσης. Τα προσφερόμενα 
προγράμματα αποσκοπούν στην προαγωγή της γνώσης, 
την επιστημονική κατάρτιση και την ικανοποίηση των 
γενικότερων εκπαιδευτικών και αναπτυξιακών αναγκών 
της χώρας. Διέπονται από επιστημονική συνοχή και δι¬ 
ασφαλίζουν και πληρούν τις προϋποθέσεις και προδι¬ 
αγραφές που εγγυώνται υψηλό επίπεδο εκπαίδευσης, 
επιμόρφωσης και κατάρτισης. 

Στο Κέντρο μπορεί να οργανώνονται και να προσφέ- 
ρονται προγράμματα δια βίου μάθησης και με μεθόδους 
εξ αποστάσεως εκπαίδευσης λαμβάνοντας υπόψη τις 
ανάγκες ατόμων με αναπηρία ή/και ειδικές εκπαιδευτι¬ 
κές ανάγκες και εξασφαλίζοντας την ηλεκτρονική προ- 
σβασιμότητατων προγραμμάτων και στα άτομα αυτά. 

Τα προσφερόμενα εκπαιδευτικά ή επιμορφωτικά προ¬ 
γράμματα μπορεί να υλοποιούνται και σε συνεργασία 
με Α.Ε.Ι. ή ερευνητικά κέντρα της ημεδαπής, καθώς και 
αναγνωρισμένα ως ομοταγή Ιδρύματα της αλλοδαπής 
ή αναγνωρισμένα ερευνητικά κέντρα της αλλοδαπής, ή 
οργανισμούςτουΔημοσίουΤομέα ή μη κερδοσκοπικών 
φορέων, ιδιωτικούς φορείς του εσωτερικού αλλά και της 
αλλοδαπής, με αποφάσεις των αρμοδίων οργάνων του 
Ιδρύματος, κατά τα οριζόμενα στις ισχύουσες διατάξεις 
και τον Κανονισμό του Κέντρου. Τα επιμορφωτικά - εκ¬ 
παιδευτικά προγράμματα κατάρτισης και εν γένει δια 
βίου μάθησης θα διαμορφώνονται στο κάτωθι πλαίσιο: 
α. θα αφορούν σε γνωστικά αντικείμενα του Ιδρύματος 
β. θα έχουν επαγγελματικό προσανατολισμό με στόχο 
την αναβάθμιση του ανθρωπίνου κεφαλαίου 
γ. θα παρέχονται είτε δια ζώσης, είτε εξ αποστάσεως 
ή και με τους δύο τρόπους 
δ. θα διατίθενται ως τυποποιημένα (κατάλογος προ- 
σφερόμενων σεμιναρίων) ή κατά παραγγελία (για συ¬ 
γκεκριμένο οργανισμό/επιχείρηση) 
ε. η διάρκεια τους θα κυμαίνεται από βραχεία ως μα- 
κρά 

στ. θα προσφέρονται σε ελληνική γλώσσα ή/και άλλη 
ζ. θα απευθύνονται σε όλες τις κοινωνικές ομάδες 

Άρθρο 3 

Κανονισιαός λειτουργίας 

Με απόφαση της συγκλήτου, που εκδίδεται ύστερα 
από γνώμη του συμβουλίου του κέντρου, δημοσιεύεται 
στην Εφημερίδα της Κυβερνήσεως ο κανονισμός του 

κέντρου, όπου ρυθμίζεται κάθε θέμα που αφορά στην 
οργάνωση, στη λειτουργία και στη διοίκηση του και δεν 
προβλέπεται από τις διατάξεις του ν.4485/2017. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 24 Μάίου 2018 

Ο Υπουργός 

ΚΩΝΣΤΑΝΤΙΝΟΣ ΓΑΒΡΟΓΛΟΥ 


Αριθμ. ΠΟΑ. 1101 (3) 

Έκδοση στοιχείων λιανικής πώλησης για τις πω- 
λήσεις οίνου ή αποσταγμάτων (τσίπουρου, τσι- 
κουδιάς) σε χύμα μορφή. 

Ο ΔΙΟΙΚΗΤΗΣ ΤΗΣ ΑΝΕΞΑΡΤΗΤΗΣ ΑΡΧΗΣ 
ΔΗΜΟΣΙΩΝ ΕΣΟΔΩΝ 

Έχοντας υπόψη: 

1. Τις διατάξεις: 

α) των παραγράφων 1, 2, 3, 8 και 11 του άρθρου 12 
του ν. 4308/2014 (Α'251), «Ελληνικά Λογιστικά Πρότυπα, 
Συναφείς Ρυθμίσεις και Άλλες Διατάξεις», όπως ισχύει. 

β) της παραγράφου 8 της ενότητας Ε * 1 2 του άρθρου 7 
του ν. 2969/2001 (Α' 281), «Αιθυλική αλκοόλη και αλκο- 
ολούχα ποτά», όπως ισχύει μετά την αντικατάσταση της 
με τις διατάξεις της παραγράφου 1 του άρθρου 107 του 
ν. 4446/2016 (Α' 240). 

γ) της απόφασης Γ.Γ.Δ.Ε. ΠΟΑ. 1002/2014 (Β' 3), «Κα¬ 
τηγορίες οντοτήτων που απαλλάσσονται από τη χρη¬ 
σιμοποίηση φορολογικών ηλεκτρονικών μηχανισμών. 

Αναγραφή πρόσθετων στοιχείων στα εκδιδόμενα 
στοιχεία λιανικής πώλησης ορισμένων κατηγοριών 
υπηρεσιών ή αγαθών. Δήλωση διακοπής λειτουργίας 
φορολογικού ηλεκτρονικού μηχανισμού λόγω τεχνικού 
προβλήματος.». 

δ) του Κεφαλαίου Α' «Σύσταση Ανεξάρτητης Αρχής 
Δημοσίων Εσόδων» του ν. 4389/2016 (Α' 94) και ειδικό¬ 
τερα των παραγράφων 1 και 2 (περιπτώσεις δ’ και θ') του 
άρθρου 2, του άρθρου 7, των παραγράφων 1 και 5 του 
άρθρου 14 και του άρθρου 41 αυτού. 

στ) της αριθ. Δ. ΟΡΓ. Α 1036960 ΕΞ 2017/10-03-2017 
(Β' 968 και 1238) απόφασης του Διοικητή της Ανεξάρτη¬ 
της Αρχής Δημοσίων Εσόδων «Οργανισμόςτης Ανεξάρ¬ 
τητης Αρχής Δημοσίων Εσόδων (Α.Α.Δ.Ε.)», όπως ισχύει. 

2. Την αριθμ. 1 της 20.01.2016 (Υ.Ο.Δ.Δ. 18) πράξη του 
Υπουργικού Συμβουλίου «Επιλογή και διορισμός Γενικού 


Γραμματέα της Γενικής Γραμματείας Δημοσίων Εσόδων 
του Υπουργείου Οικονομικών», σε συνδυασμό με τις δι¬ 
ατάξεις του πρώτου εδαφίου της παραγράφου 10 του 
άρθρου 41 του ν. 4389/2016. 

3. Την με αριθμ. 39/3/30-11-2017 απόφαση του 
Συμβουλίου Διοίκησης της Α.Α.Δ.Ε. (ΦΕΚ 689 Υ.Ο.Δ.Δ./ 
20-12-2017) «Ανανέωση της θητείας του Διοικητή της 
Α.Α.Δ.Ε.». 

4. Την ανάγκη διενέργειας διασταυρωτικών ελέγχων 
στις αγορασθείσες και πωληθείσες ποσότητες οίνου και 
αποσταγμάτων (τσίπουρου, τσικουδιάς) σε χύμα μορφή. 

5. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του Προϋπο¬ 
λογισμού της Ανεξάρτητης Αρχής Δημοσίων Εσόδων 
(Α.Α.Δ.Ε.), αποφασίζουμε: 

1. Για τις πωλήσεις οίνου ή αποσταγμάτων (τσίπουρου, 
τσικουδιάς) σε χύμα μορφή σε ιδιώτες, εκδίδονται στοι¬ 
χεία λιανικής πώλησης στα οποία, εκτός από τις ενδεί¬ 
ξεις της παραγράφου 2 του άρθρου 12 του ν.4308/2014 
(Α' 251), αναγράφονται υποχρεωτικά η ποσότητα και το 
είδος των παραδιδόμενων αγαθών. 

Η υποχρέωση της παραγράφου αυτής είναι καθολική 
και καταλαμβάνει τις πωλήσεις των υπόψη αγαθών που 
πραγματοποιούνται από καταστήματα λιανικής πώλη¬ 
σης, όπως ενδεικτικά κάβες, καταστήματα εστίασης 
και λοιπά καταστήματα υγειονομικού ενδιαφέροντος, 
συμπεριλαμβανομένων των πωλήσεων που πραγματο¬ 
ποιούνται λιανικώς από τους αγρότες του κανονικού ή 
του ειδικού καθεστώτος Φ.Π.Α.. 

2. Τα στοιχεία λιανικής πώλησης οίνου ή αποσταγμά¬ 
των (τσίπουρου, τσικουδιάς) σε χύμα μορφή εκδίδονται 
υποχρεωτικά με τη χρήση φορολογικού ηλεκτρονικού 
μηχανισμού (Φ.Η.Μ.), κατά τα οριζόμενα στην παράγρα¬ 
φο 8 του άρθρου 12 του ν.4308/2014. 

3. Δεν ισχύουν οι απαλλαγές από τη χρήση Φ.Η.Μ. που 
προβλέπονται με τις διατάξεις της Απόφασης Γ.Γ.Δ.Ε. 
ΠΟΑ. 1002/2014 της περίπτωσης δ' της παραγράφου 4 
και της περίπτωσης β' της παραγράφου 5 του άρθρου 1, 
για τις υπόψη συναλλαγές. 

4. Ειδικά για τις πωλήσεις των υπόψη αγαθών από τους 
αγρότες του ειδικού καθεστώτος Φ.Π.Α., τα σχετικά στοι¬ 
χεία λιανικής πώλησης δύναται να εκδίδονται χωρίς τη 
χρήση Φ.Η.Μ.. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Μάίου 2018 
Ο Διοικητής 
ΓΕΩΡΓΙΟΣ ΠΙΤΣΙΛΗΣ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β' 2102/08.06.2018 


ΞΤ 

ΕΘΝΙΚΟ ΤΥΠΟΓΡΑΦΕΙΟ 

Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητι¬ 
κής Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και 
κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη 
των εκτυπωτικών - εκδοτικών αναγκών του δημοσίου και του ευρύτερου δημόσιου τομέα 
(ν. 3469/2006/Α' 131 και π.δ. 29/2018/Α'58). 

1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θ 1.0Γ, την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αί¬ 
τησης, για την οποία αρκεί η συμπλήρωση των αναγκαίων στοιχείων σε ειδική φόρμα στον 
ιστότοπο νννννν.θΐ.ςιΐ'. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή¬ 
μα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας 
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών. 
Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον 
οκτασέλιδο (ή μέρος αυτού) προσαυξάνεται κατά 0,20 €.Το κόστος ενός έγχρωμου ΦΕΚ από 
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξά¬ 
νεται κατά 0,30 €. Το τεύχος Α.Σ.Ε.Π. διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση ννθΙιπΐ35ΐθΓ.6ΐ@βτ.9Γ με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων. 

• Πληροφορίες, σχετικά με την αποστολή/κατάθεση εγγράφων προς δημοσίευση, την ημε¬ 
ρήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό¬ 
γους για όλες τις υπηρεσίες μας, περιλαμβάνονται στον ιστότοπο (νννννν.θΐ.ςή. Επίσης μέσω 
του ιστότοπου δίδονται πληροφορίες σχετικά με την πορεία δημοσίευσης των εγγράφων, με 
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνι¬ 
κό Τυπογραφείο για όλα τα κείμενα που πληρούν τις προϋποθέσεις δημοσίευσης. 

2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου 
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανο¬ 
γραφικά έντυπα, φακέλους για κάθε χρήση, κ.ά. 

Επίσης σχεδιάζει ψηφιακές εκδόσεις, λογότυπο και παράγει οπτικοακουστικό υλικό. 


Ταχυδρομική Διεύθυνση: Καποδιστρίου 34, τ.κ. 10432, Αθήνα 

Ιστότοπος: νινινι.βΧ.φ 

ΤΗΛΕΦΩΝΙΚΟ ΚΕΝΤΡΟ: 210 5279000 - Ιβχ: 210 5279054 

Πληροφορίες σχετικά με την λειτουργία 
του ιστότοπου: Γΐ6ΐράθ$Ι<.6ΐ@6ΐ.9 > ' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

νν60ΠΓ135ΐ6Γ.6ϊ@€ϊ.ε|Γ 

ΕΞΥΠΗΡΕΤΗΣΗ ΚΟΙΝΟΥ 

Πωλήσεις - Συνδρομές: (Ισόγειο, τηλ. 210 5279178- 180) 
Πληροφορίες: (Ισόγειο, Γρ. 3 καιτηλεφ. κέντρο 210 5279000) 
Παραλαβή Δημ. Ύλης: (Ισόγειο, τηλ. 210 5279167,210 5279139) 

Πληροφορίες για γενικό πρωτόκολλο 
και αλληλογραφία: 9Γ3>ηιτΐ3ΐ6Ϊ3@6ΐ.9>' 

Ωράριο για το κοινό: Δευτέρα ως Παρασκευή: 8:00 -13:30 


Γί^ΡΤΤτττ^ ι :■ ' .'^ιτη '/.τ, 

για να βελτιώσουμε τις υπηρεσίες μας, συμπληρώνοντας την ειδική φόρμα στον ιστότοπο μας. 





























